Document ID: 31997R1009

ΚΑΝΟΝΙΣΜΟΣ (ΕΚ) αριθ. 1009/97 ΤΗΣ ΕΠΙΤΡΟΠΗΣ της 4ης Ιουνίου 1997 για δεύτερη τροποποίηση του κανονισμού (ΕΚ) αριθ. 581/97 για τη θέσπιση εκτάκτων μέτρων στήριξης της αγοράς στον τομέα του χοιρείου κρέατος στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1995, περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφάνισης της κλασικής πανώλης των χοίρων σε ορισμένες παραμεθόριες περιοχές των Κάτω Χωρών, θεσπίστηκαν έκτακτα μέτρα στήριξης της αγοράς του χοιρείου κρέατος για το Βέλγιο από τον κανονισμό (ΕΚ) αριθ. 581/97 της Επιτροπής (3), όπως τροποποιήθηκε από τον κανονισμό (ΕΚ) αριθ. 772/97 (4) 7
ότι, λόγω της εμφάνισης νέων περιπτώσεων κλασικής πανώλης των χοίρων στις παραμεθόριες περιοχές των Κάτω Χωρών, οι βελγικές κτηνιατρικές αρχές έχουν εισάγει νέες ζώνες εποπτείας 7 ότι οι ζώνες αυτές θα πρέπει να συμπεριληφθούν από τις 13 Μαΐου 1997 στα έκτακτα μέτρα στήριξης της αγοράς που προβλέπονται από τον κανονισμό (ΕΚ) αριθ. 581/97, τροποποιώντας το παράρτημα ΙΙ του εν λόγω κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ, δεύτερη υποπερίπτωση του κανονισμού (ΕΚ) αριθ. 581/97, η ημερομηνία «9 Απριλίου 1997» αντικαθίσταται από την ημερομηνία «9 Μαΐου 1997».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 13 Μαΐου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουνίου 1997.

Labels: 17
19
5
6
18